
Ehitusloa andmine

Võttes aluseks „Kohaliku omavalitsuse korralduse seaduse” § 30 lõike 1 punkti 2, „Ehitusseaduse” § 23, Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmine õiguse delegeerimine", 


1. Asjaolud ja menetluse käik

Läbivaatamiseks laekus aadressil Kraavi 14, Narva, asuva hoone laiendamise ja kasutamise otstarve muutmise elamuks ehitusprojekt, mis on koostatud projekteerimisfirma AS ETP Grupp poolt, töö nr. 1556,  koos õigesti vormistatud ehitusloa taotluse ja makstud riigilõivuga. 
Eelprojekt läbis kooskõlastamised Ida-Eesti Päästekeskuse, Muinsuskaitseameti, Narva Linnavara ja Majandusameti ning tehnovõrkude valdajate poolt. Narva Linnavalitsuse Arhitektuuri- ja Linnaplaneerimise Ameti peaarhitekt kooskõlastas tingimusega: teedele ja parklale esitada kooskõlastamiseks teeprojekt.

Esitatud ehitusprojekti koosseisus puudub elamu teenindamiseks vajalike välisvõrkude projekt. Kinnistu Kraavi 14 omanik esitas kinnituse, et krundil olevad väliskommunikatsioonid toimivad ja on töökorras.  
2. Õiguslikud järeldused

Vastavalt „Ehitusseaduse” § 23 lõike 2 punktile 2 tuleb ehitusloa saamiseks esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud ehitusseaduse §-s 47 nimetatud projekteerimises pädeva või kontrollitud ehitusseaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt, ja mis on seadustega ettenähtud juhtudel heaks kiidetud, tasuda riigilõiv.
Vastavalt  Majandus- ja kommunikatsiooniministri 27.12.2002 määruse nr. 20 § 2 lõike 4 punktidele 3 ja 4 ehitise rekonstrueerimise korral ehitusprojekt peab vajadusel sisaldama olemasoleva ehitise ekspertiisi andmeid ja olemasoleva ehitise varasemat ehitusprojekti ja ümberehituse tööjoonised.  
3. Otsus 

Tulenevalt eeltoodust ja lähtudes „Ehitusseaduse” § 23 lõikest 2 ja  punktist 2, Majandus- ja kommunikatsiooniministri 27.12.2002 määruse nr. 20 § 2 lõike 4 punktidest 3 ja 4, Narva Linnavalitsus annab korralduse:

3.1. Anda ehitusluba Kraavi 14 hoone laiendamiseks elamuks;

3.2. Enne ehitustööde alustamist esitada ehitiste ekspertiiside tegemises pädeva vastutava spetsialisti kinnituse, et krundil olemasolevad väliskommunikatsioonid, mis on vajalikud projekteeritud elamu teenindamiseks, on töökorras, toimivad ja nende võimsus on piisav projekteeritud elamu vajaliku tarbimise tagamiseks.
4. Korraldus jõustub punktis 1 nimetatud ehitiste taotlejale teatavakstegemisest.

5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

